  Туспуктэм: Руслан Нуриахметов Наталия Сильвестрова Удмуртиын калыкен куара сётонлы йылпумъянёсъя 2023-тӥ ар пумозь мобильной герӟетъя 40 вышка пуктозы. Станциос «Цифровая экономика РФ» йӧскалык ӵектос улсын кылдозы. Со сярысь элькунысь цифровой азинсконъя министерстволэн пресс-службаез ивортӥз. « Базовой станциосты пуктон понна куара сётон кылем сӥзьыл орчиз. Вань куараосты лыдъям бере, гуртъёсты эскеризы: вань отын герӟет яке ӧвӧл. Озьы ик лыдметэз «Сельсовет» улосвыл ӵектосъя вышкаосты пуктон чакланъёсын ӵошатӥзы, тупанъёс медаз луэ шуыса. Озьы 40 гуртъёслэсь но черкогуртъёслэсь лыдмет кылдытӥм, пуктӥськон ужъёс гужем кутскозы ни » Тимур Меджитов, Удмуртиысь цифровой азинсконъя министр 4G интернет интернет 18 ёросъёсысь 6 сюрс 500-лэсь трос адями доры вуоз: Алнаш ёросысь Азамат, Карйыл, Актэмыр гуртъёсы, Казакгуртэ, Мукшуре, Ӧркагурт, Блатгуртэ, Ӟуння, Вишур гуртъёсы, Кизекгуртэ; Балезино ёросысь Варыжгуртэ; Вавож ёросысь Ӝуё, Ожги, Яголуд гуртъёсы; Вотка ёросысь Черепановка, Сьӧдӟи, Ольхово гуртъёсы; Грак ёросысь Муркемыр, Благодатной, Юрыксы гуртъёсы; Дэбес ёросысь Аргуртэ, Лесагуртэ; Дэри ёросысь Кравай гуртэ; Эгра ёросысь Малягуртэ, Шоргуртэ; Кизнер ёросысь Аравазь-Пельга, Удмурт Бемыж, Гыбдан, Ӟуч Кусо гуртъёсы; Кияса уросысь Выль Тӥгырмен, Тайама гуртъёсы; Пичи Пурга ёросысь Выль Мӧнья гуртэ; Можга ёросысь Бадӟым Сюга гуртэ; Сарапул ёросысь Заборье гуртэ; Сюмси ёросысь Митрейшур гцртэ; Ува ёросысь Выль Вамъя гуртэ; Шаркан ёросысь Бадяро гуртэ, Кечгуртэ; Юкаменск ёросысь Засеково гуртэ; Яр ёросысь Байдагуртэ. Тодэ вайытом, азьвылгес «Устранение цифрового неравенства» ӵектосъя 21 вышкаосты уже кутӥзы, «Цифровая экономика РФ» йӧскалык ӵектос улсын «Сельсовет» улосвыл программая 17 гуртъёсы но черкогуртъёсы 4G интернет вуиз. Оглом 2023-тӥ арын 85 гуртъёсы но черкогуртъёсы мобильной герӟетъя вышкаос пуктыны малпало. Тегъёс: Интернет Технологиос гурт ТимурМеджитов Удмуртия  